Source: http://docplayer.fi/3312909-Verensokerin-omaseuranta-diabeteksen-hoidossa.html
Timestamp: 2017-08-20 13:48:20+00:00
Document Index: 23878088

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Verensokerin omaseuranta diabeteksen hoidossa - PDF
Download "Verensokerin omaseuranta diabeteksen hoidossa"
1 Linnéa Linko, Kristian Lampe, Jarkko Ihalainen, Marjukka Mäkelä, Harri Sintonen, ja työryhmä Diabeteksessa huono sokeritasapaino aiheuttaa pitkällä aikavälillä vaurioita moniin elimiin. Liian korkea tai matala verensokeri saattaa uhata myös akuutisti diabeetikon henkeä. Nykyaikaisen hoidon tavoitteena on mahdollisimman hyvä sokeritasapaino. Lääkehoidon ja elintapojen muutosten tukena käytetään tietoa verensokeriarvoista. Nykyisin diabeetikko voi itse mitata verensokeriaan säännöllisesti eli harjoittaa verensokerin omaseurantaa. Tämä raportti tarkastelee kriittisesti omaseurannan vaikuttavuutta ja kustannus-vaikuttavuutta. Järjestelmälliseen kirjallisuuskatsaukseen on kerätty paras saatavilla oleva tieteellinen näyttö omaseurannan vaikutuksista. Sen lisäksi esitellään suomalaisia omaseurantakäytäntöjä ja pohditaan omaseurannan nivoutumista diabeteksen kokonaisvaltaiseen hoitoon. Diabetes on yleistymässä oleva kansantauti. Yli suomalaisella tauti on diagnosoitu ja vuonna 2010 diabeetikkoja arvioidaan olevan jo yli Diabeteksen hoito on ja tulee olemaan suuri haaste terveydenhuollolle sekä hoidon tuloksellisuuden että hoitokustannusten kannalta. Hyvin toteutetulla omaseurannalla on keskeinen asema diabeetikkojen hoidossa, mutta hyödyt eivät tule automaattisesti. Raportti pyrkii valottamaan sellaisia tekijöitä, jotka ovat keskeisiä omaseurannan myönteisten vaikutusten kannalta. Raporttia voi tilata maksutta FinOHTAsta. STAKES / FinOHTA PL Helsinki puh. (09) faksi: (09) s-posti: Raportti on saatavilla FinOHTAn sivuilla: FinOHTA Terveydenhuollon menetelmien arviointiyksikkö Finnish Office for Health Care Technology Assessment ISBN ISSN Verensokerin omaseuranta diabeteksen hoidossa FinOHTAn raportti FinOHTAn raportti 24/2005 Verensokerin omaseuranta diabeteksen hoidossa
2 Linnéa Linko, Kristian Lampe, Jarkko Ihalainen, Marjukka Mäkelä, Harri Sintonen, ja työryhmä Verensokerin omaseuranta diabeteksen hoidossa FinOHTAn raportti 24/2005
3 Kirjoittajat: Linnéa Linko Kristian Lampe Jarkko Ihalainen Marjukka Mäkelä Harri Sintonen Työryhmän muut jäsenet: Maarit Aspela Eeva Autio Riitta Grahn Ilkka Kalli Tero Kangas Riitta Salo Dosentti, FT, Laadunvarmistusyksikön johtaja, Turun yliopisto (vuoteen 2003 asti sairaalakemisti, laatupäällikkö, Kanta-Hämeen sairaanhoitopiiri) LL, viestintälääkäri, FinOHTA/STAKES LKT, lääketieteellinen johtaja, Medix Laboratoriot Oy (vuoteen 2003 asti ylilääkäri, Lääkelaitos) tutkimusprofessori, FinOHTA/STAKES professori, FinOHTA/STAKES, HY sairaanhoitaja, Peijaksen sairaala, HUS diabeteshoitaja, Diabetesliitto informaatikko, FinOHTA/STAKES LKT, MBA (työryhmässä v. 2002, ylilääkäri, FinOHTA/STAKES) Prof., LT, lääketieteellinen asiantuntija diabeteshoitaja, Forssan seudun terveydenhuollon kuntayhtymä Kiitämme seuraavia henkilöitä palautteesta raportin luonnosvaiheessa: Ylilääkäri Pirjo Ilanne-Parikka, Suomen Diabetesliitto ry Professori Antero Kesäniemi, Oulun yliopisto (sisätautioppi) Ylilääkäri Kaj Lahti, Vaasan Terveyskeskus Ylilääkäri Leena Niinistö, Vantaan terveyskeskus Taitto: Terhi Ilonen Kansi: Harri Heikkilä Kannen kuva: Kristian Lampe Gummerus Kirjapaino Oy Saarijärvi 2005 ISBN ISSN
4 FINOHTAN RAPORTTI 24 3 ESIPUHE Diabetes on Suomen yleisimpiä kansanterveysongelmia. Diabetesta sairastavien määrä lisääntyy nopeasti, niin että määrän on arvioitu olevan viiden vuoden kuluttua jo , kun heitä nykyisin on noin Diabetes huonontaa erityisesti lisäsairauksiensa vuoksi siihen sairastuneiden elämänlaatua ja aiheuttaa myös suuria kustannuksia yhteiskunnalle. Sydän- ja verisuonisairaudet ovat diabetekseen liittyvistä lisäsairauksista yleisimmät. Diabeetikoiden riski sairastua niihin on 2 4-kertainen verrattuna ei-diabeetikkoihin ja noin kolme neljännestä diabeetikoista kuolee sydän- ja verisuonitauteihin. Diabeteksen yleisyyden ja suuren kansanterveydellisen merkityksen vuoksi hoidon vaikutusta diabeetikoiden elämänlaatuun ja ennusteeseen on tutkittu runsaasti. Näissä tutkimuksissa on todettu, että saavuttamalla hyvä hoitotasapaino voidaan vähentää lisäsairauksien esiintymistä ja sitä kautta myös diabeteksen diabeetikoille ja yhteiskunnalle aiheuttamia kustannuksia. Ongelmana onkin hoidon toteuttaminen siten, että saavutetaan hyvä hoitotasapaino. Viime vuosina diabeteksen hoitoa on kehitetty järjestelmällisesti ja hoidonohjaukseen on panostettu. Uusia tehokkaita ja hyvin siedettyjä lääkkeitä sekä hoitomuotoja on voitu ottaa käyttöön. Tekniikan edistyminen on tuonut hoidon seurantaa ja lääkityksen annostelua helpottavia välineitä. Tästä huolimatta hoitotasapaino on suurella osalla diabeetikkoja epätyydyttävä. Diabeteksen hoito on yksilöllistä, elinikäistä ja vaatii sekä potilaalta itseltään että hoitavilta terveydenhuollon työntekijöiltä sitoutumista ja osaamista. Diabeetikon oma vastuu hoidon onnistumisesta on merkittävä. On tärkeää, että diabeetikko yhdessä hoitavien ammattilaisten kanssa voi valita hänelle sopivan hoito- ja seurantatavan siten, että turvataan yksilölliset hoitotarpeet ja saavutetaan mahdollisimman hyvä tulos. Diabeetikot ovatkin nykyään aktiivisia, haluavat itse osallistua hoitoonsa ja hoidon tulosten seurantaan. Veren tai virtsan sokeripitoisuuden mittaaminen omaseurantana on jo oleellinen osa tyypin 1 diabetesta sairastavien hoitoa ja yleistä myös tyypin 2 diabetesta sairastavilla. Tuloksia tutkimuksista, jotka selvittävät omaseurannan vaikutusta tyypin 2 diabeteksen hoitotasapainoon, on kuitenkin pidetty ristiriitaisina eikä omaseurannan kustannus-vaikuttavuudesta ole riittävää tietoa. Terveydenhuollon menetelmien arviointiyksikkö FinOHTA on ottanut tämän yleisen ja merkittävän hoitoon liittyvän omaseurantamenettelyn arvioitavaksi Lääkelaitoksen ehdotuksesta. Työryhmässä on ollut edustettuna FinOHTAn ja Lääkelaitoksen ohella diabeetikkojen hoidosta käytännössä vastaavia terveydenhuollon ammattilaisia sekä Suomen Diabetesliitto, joka on aktiivinen toimija diabeetikkojen hoidon ja hoidonohjauksen kehittämisessä sekä omahoidon tukemisessa. Tehtävänsä mukaisesti FinOHTA tuo arviointitulosten kautta tietoa päätöksenteon tueksi niille, jotka vastaavat terveydenhuollon voimavarojen suuntaamisesta ja terveyspalvelujen järjestämisestä diabeetikkojen hoidon parhaaksi.
5 4 VERENSOKERIN OMASEURANTA DIABETEKSEN HOIDOSSA Vaikka diabeteksen hoidon taso Suomessa on kansainvälisessä vertailussa varsin hyvä, on hyvän hoitotasapainon saavuttamiseksi vielä tehtävä työtä. Tässä parhaaseen asiantuntemukseen ja tieteelliseen näyttöön nojaavassa raportissa esitetään tietoa, joka osoittaa että huolellinen ja osaava omaseuranta osana hoidonohjausta ja hyvää kokonaishoitoa auttaa parantamaan hoitotasapainoa ja sitä kautta todennäköisesti myös vähentää diabeteksen aiheuttamia kustannuksia. Lausun Stakesin puolesta lämpimät kiitokset arviointityöryhmälle. Tällaisen muuhun hoitoon kiinteästi nivoutuvan seurantamenetelmän arvioinnin kannalta on ollut oleellista, että työryhmässä on ollut mukana asiantuntijoita sekä terveydenhuollon organisaatioista että Suomen Diabetesliitosta. Toivon yhdessä arvioinnin tekijöiden kanssa tälle raportille runsasta lukijakuntaa hoidon järjestämisestä päättävien parissa ja että raportti olisi myös kimmokkeena lisätutkimuksille nimenomaan omaseurannan kustannus-vaikuttavuudesta. Ulla Idänpään-Heikkilä ylilääkäri Stakes
6 FINOHTAN RAPORTTI 24 5 TIIVISTELMÄ Linnéa Linko, Kristian Lampe, Jarkko Ihalainen, Marjukka Mäkelä, Harri Sintonen ja työryhmä Verensokerin omaseuranta diabeteksen hoidossa FinOHTAn raportti 24/2005. Stakes/FinOHTA, Helsinki ISBN , ISSN Raportti on luettavissa internetissä osoitteessa Verensokerin mittaaminen itse suhteellisen helppokäyttöisellä mittarilla antaa diabeetikolle mahdollisuuden tarkkailla verensokeriaan useasti vuorokaudessa. Tämän verensokerin omaseurannan on esitetty vaikuttavan myönteisesti diabeetikon hoitotasapainoon. Omaseurannan myötä diabeteksen hoitoa ja elintapoja voidaan muuttaa mittaustulosten mukaisesti. Omaseuranta on kuitenkin kohdannut myös kritiikkiä ja etenkin tyypin 2 diabeteksen osalta sen myönteiset vaikutukset on kyseenalaistettu. Tämän raportin tavoitteena on tarkastella verensokerin omaseurantaa koskevaa tietoa kriittisesti ja siten tukea diabeteksen hoidon kehittämistä. Raporttiin on kerätty asiantuntijaryhmän katsaus diabeteksen hoitoon ja omaseurantaan 2000-luvun alun Suomessa. Asiantuntijakatsauksen lisäksi raporttiin sisältyy järjestelmällinen kirjallisuuskatsaus, joka tarkastelee olemassa olevaa tieteellistä näyttöä verensokerin omaseurannan vaikuttavuudesta ja kustannus-vaikuttavuudesta. Kirjallisuudesta löytyi kaikkiaan 16 tieteellistä tutkimusta, jotka täyttivät järjestelmällisen kirjallisuuskatsauksen sisäänottokriteerit. Vain yksi tyypin 1 diabetesta koskeva tutkimus otettiin mukaan kirjallisuuskatsaukseen. Tyypin 1 diabeteksen osalta voidaan todeta, että pelkkää omaseurantaa koskeva tuore tieteellinen kirjallisuus on erittäin niukkaa. Tämä selittynee sillä, että tämän tautimuodon hoitona käytetään insuliinin korvaushoitoa, joka puolestaan käytännössä edellyttää verensokerin omaseurantaa. Siten tyypin 1 diabeteksen osalta omaseurannan voidaan katsoa olevan vaikuttavan hoidon välttämätön osa. Tutkimuksissa ei enää ja 2000-luvuilla ole selvitetty pelkän verensokerin omaseurannan vaikuttavuutta tyypin 1 diabeteksessa. Tyypin 2 diabetesta käsitteleviä tutkimuksia löytyi kaikkiaan 15, joista seitsemän oli eteneviä kokeellisia tutkimuksia. Näiden tutkimusten perusteella voidaan arvioida, että verensokerin omaseurannan avulla voidaan parantaa tyypin 2 diabeteksen hoitotasapainoa. Myönteinen vaikutus hoitotasapainoon oli todettu ruokavalio- ja tablettihoitoisilla tyypin 2 diabeetikoilla. Yhdessä tutkimuksessa myönteistä vaikutusta hoitotasapainoon ei ollut voitu havaita. Pelkästään insuliinihoitoisia tyypin 2 diabeetikkoja käsitteleviä ja kirjallisuuskatsauksen kriteerit täyttäviä tutkimuksia ei kirjallisuudesta löytynyt. Samoin perustein kuin tyypin 1 diabeteksen kohdalla voidaan kuitenkin olettaa, että omaseuranta mahdollistaa tehokkaan insuliinihoidon ja on siten vaikuttava hoitomuoto myös insuliinihoitoisilla tyypin 2 diabeetikoilla.
7 6 VERENSOKERIN OMASEURANTA DIABETEKSEN HOIDOSSA Tutkimuksissa omaseurantaan on liitetty potilasohjausta tai diabeetikkojen aktiivista seurantaa, joten optimaalinen myönteinen vaikutus hoitotasapainoon edellyttää todennäköisesti omaseurannan tiivistä integroimista diabeteksen kokonaisvaltaiseen hoitoon. Osalla niistä tyypin 2 diabeetikoista, joilla ei ole insuliinihoitoa, virtsansokerin itsemittaus voi olla käyttökelpoinen, vaikkakaan ei yhtä herkkä, omaseurannan muoto (esim. jos diabeetikko ei kykene harjoittamaan verensokerin omaseurantaa tai ei halua sitä). Virtsan sokeria seuraamalla ei kuitenkaan voida havaita hypoglykemiaa. Diabeteksen tyyppi sekä hoitotavan muutokset ja kunkin diabeetikon henkilökohtaiset ominaisuudet ja elämäntilanne aiheuttavat runsaasti vaihtelua siihen mittaustiheyteen, jonka avulla optimaalinen hoitotasapaino voidaan saavuttaa. Yhden diabeetikonkin kohdalla mittausten tarve voi vaihdella eri ajanjaksoina. Hoito sekä omaseurannan suunnittelu ja toteutus tulisi tehdä riittävän yksilöllisesti. Verensokerin omaseurannan kustannus-vaikuttavuudesta löytyi kaksi tutkimusta. Niiden tulokset eivät kuitenkaan ole helposti siirrettävissä suomalaisiin olosuhteisiin, joten kustannus-vaikuttavuudesta (tai sen puutteesta) ei löytynyt vakuuttavaa näyttöä. Omaseurannan kustannus-vaikuttavuutta ei ole kuitenkaan mielekästä pyrkiä tarkastelemaan täysin muusta hoidosta erillisenä ilmiönä. Jos verensokerin omaseuranta toteutetaan siten, että se johtaa parantuneeseen hoitotasapainoon, omaseurannan taloudelliset vaikutukset ovat todennäköisesti myönteisiä, sillä diabeteksen liitännäissairauksien hoidon aiheuttamat kustannukset ovat hyvin korkeita. Suomessa on laskettu, että komplisoitunutta tautia sairastavien diabeetikkojen hoidon kustannukset muodostavat jopa yli 90 prosenttia diabeteksen hoidon aiheuttamista lisäkustannuksista. Käytettävissä olevan tieteellisen kirjallisuuden perusteella voidaan todeta, että verensokerin omaseurannan avulla voidaan parantaa diabeetikoiden hoitotasapainoa riippumatta diabeteksen tyypistä. Myönteiset vaikutukset ovat kuitenkin ilmeisimmin riippuvaisia hoidon kokonaisvaltaisesta onnistumisesta. Raportin pohdintaosuudessa käsitellään eräitä keskeisiä asioita, joihin tulisi kiinnittää erityistä huomiota, jotta omaseurannan myönteiset vaikutukset voitaisiin varmistaa.
8 FINOHTAN RAPORTTI 24 7 ABSTRACT Linnéa Linko, Kristian Lampe, Jarkko Ihalainen, Marjukka Mäkelä, Harri Sintonen, and working group Blood Glucose Self-Monitoring in Diabetes Management FinOHTA Report 24/2005. Finnish Office for Health Care Technology Assessment FinOHTA/National Research and Development Centre for Welfare and Health STAKES. Helsinki, Finland ISBN , ISSN The ability to measure one's own blood glucose concentration with a relatively easy-to-use device provides people with diabetes (PWD) with the possibility to monitor blood glucose levels several times daily. It has been proposed that this practice, i.e. self-monitoring of blood glucose (SMBG), has a positive effect on glycemic control in diabetes. SMBG enables changes in diabetes care and in lifestyle as a response to the measurements. SMBG has also encountered criticism and the beneficial effects have been questioned, particularly in the context of type 2 diabetes. The aim of this report is to critically consider the available information on SMBG, and thereby support the further development of diabetes care. The report contains a narrative expert review on SMBG and diabetes in Finland in the early years of the first decade of the 21st century. In addition, the report contains a systematic literature review which scrutinizes the available scientific evidence on the effectiveness and cost-effectiveness of SMBG. A total of 16 scientific studies that fulfilled the inclusion criteria of the systematic review were identified. Only one study regarding SMBG in type 1 diabetes was included in the review. Generally, the scientific literature focusing on SMBG as the main intervention in treatment of type 1 diabetes is scarce. This is probably explained by the use of insulin replacement therapy, which in practice necessitates the use of SMBG. Therefore, in type 1 diabetes the SMBG can be regarded as an essential part of an effective treatment strategy. Research in the 1990s and early 2000s has not focused on the effect of plain SMBG in type 1 diabetes. A total of 15 studies on type 2 diabetes were identified, seven of which were prospective clinical trials. Based on these studies, one can conclude that the glycemic control in type 2 diabetes can be improved through SMBG. The beneficial effect on glycemic control has been found in PWD that use oral medication or diet as treatment. In one of the studies, a positive effect on glycemic control was not found. No studies were found that would involve only persons with type 2 diabetes on insulin treatment and that would fulfil the inclusion criteria of the review. Through similar reasoning as in the context of type 1 diabetes, one can, however, assume that SMBG enables effective insulin regimen and consequently is an effective treatment method also for such patients.
9 8 VERENSOKERIN OMASEURANTA DIABETEKSEN HOIDOSSA SMBG was not the only intervention in the included studies. Self-monitoring was usually accompanied by patient education or active follow-up routines. Consequently, the optimal beneficial effect of SMBG on the glycemic control probably requires its active integration into the comprehensive diabetes management and proper instruction for such management. For some persons with type 2 diabetes that are not treated with insulin, selfmonitoring of urine glucose may be a feasible, though not as sensitive, alternative self-monitoring method (e.g. if the person is unable or unwilling to perform SMBG). Self-monitoring of urine glucose does not provide a means to detect hypoglycemia. The type of diabetes and changes in the treatment, as well as each person's individual characteristics and life conditions, bring about a considerable variation in the frequency of self-monitoring through which an optimal glycemic control can be achieved. Even for an individual person, the need for selfmonitoring may vary across different periods. Individual needs should be adequately taken into account in treatment, as well as in the planning and implementation of self-monitoring. Two studies on the cost-effectiveness of SMBG were identified. The results of these studies, however, are not easily transferable into a Finnish (western industrialized) context. Consequently, no convincing evidence on the costeffectiveness of SMBG, or lack thereof, in the Finnish context was found. It is not sensible, however, to consider the cost-effectiveness of SMBG as a practice completely separate from other diabetes management. If SMBG is carried out in a manner that leads to improved glycemic control, the economic effects of SMBG are probably favourable, since the costs associated with diabetic complications are very high. It has been estimated in Finland that the costs of treatment of patients with diabetic complications make up over 90 % of the incremental costs of diabetes care. Based on the available scientific literature, we conclude that the glycemic control in diabetes can be improved through the use of SMBG independent of the type of diabetes. However, beneficial effects are also most likely dependent on the success of the other elements of diabetes management, i.e. of the treatment as a whole. In the discussion section of this report, several key topics that deserve special attention to ensure beneficial effects are discussed. Such topics include the role of SBMG in diabetes management; patient education; responsibilities and education of professionals; variety of devices; and computer-assisted treatment.
10 FINOHTAN RAPORTTI 24 9 SISÄLLYS ESIPUHE... 3 TIIVISTELMÄ... 5 ABSTRACT... 7 SANASTO JA LYHENTEET JOHDANTO DIABETES JA SEN HOITO DIAGNOSTISET KRITEERIT HOITOTASAPAINON TAVOITEARVOT DIABETEKSEN PERUSHOITO VERENSOKERIN MITTAAMINEN JA MITTAUSJÄRJESTELMÄT Verensokerin mittausjärjestelmät Laitteita koskevat säädökset ja suositukset Käyttöohjeita ja käytettävyyttä koskevat ohjeistukset SUOMALAISIA OMASEURANTAKÄYTÄNTÖJÄ Verensokerimittarien käyttö Omaseurannan ohjeistus Mittaustulosten kirjaaminen ja seuranta Mittausten yhteys hoitoon MITTAUSTEN LAADUNVARMISTUS Ulkoinen laadunvarmistus Sisäinen laadunvarmistus Kalibrointi ja sallittu virhetaso Koulutus, käyttäjätuki, puhelinohjaus LAITEMARKKINAT Laitevalmistajien määrä ja laitekirjo Hinnanmuodostus Markkinointitavat Kustannuksista JÄRJESTELMÄLLINEN KIRJALLISUUSKATSAUS: VERENSOKERIN OMASEURANNAN VAIKUTTAVUUS JA KUSTANNUS-VAIKUTTAVUUS TIEDONHAUT TUTKIMUSNÄYTTÖ KIRJALLISUUDESSA Alkuperäistutkimukset Järjestelmälliset kirjallisuuskatsaukset JOHTOPÄÄTÖKSET JA POHDINTA JOHTOPÄÄTÖKSET TIETEELLISISTÄ TUTKIMUKSISTA Verensokerin omaseurannan vaikutus diabeteksen hoitotasapainoon ja liitännäissairauksiin...52
11 10 VERENSOKERIN OMASEURANTA DIABETEKSEN HOIDOSSA Verensokerin omaseurannan kustannus-vaikuttavuus POHDINTA Omaseuranta hoidon osana Potilasohjaus Ammattilaisten vastuu ja koulutus Laitekirjo Tietokoneavusteinen hoito Omaseurannan ja tehostetun hoidon kustannus-vaikuttavuus Katsauksen metodologiset rajoitteet LOPUKSI...64 LÄHTEET LIITTEET LIITE 1: OTTEITA VALTIONEUVOSTON ASETUKSESTA NRO LIITE 2: KIRJALLISUUSKATSAUKSEN HAKUSTRATEGIA...74 LIITE 3: ETENEVIEN ALKUPERÄISTUTKIMUSTEN KESKEISET TULOKSET...76 LIITE 4: DIABETES CONTROL AND COMPLICATIONS TRIAL...80 SIDONNAISUUDET... 82
12 FINOHTAN RAPORTTI SANASTO JA LYHENTEET Seuraavassa taulukossa selitetään eräitä keskeisiä termejä, joita tässä raportissa on käytetty. Käännöksissä ja selityksissä ei ole pyritty täydelliseen vastaavuuteen, vaan näkökulma on raportin tuottamisen kannalta käytännöllinen. Termi suomeksi Termi englanniksi Selitys Verensokeri Blood glucose Kokoveren glukoosipitoisuus Plasman sokeri Plasma glucose Veriplasman glukoosipitoisuus Hoitotasapaino Glucose control Verensokerin pitoisuus pitkällä aikavälillä Hyperglykemia Hyperglycemia Liian korkea veren sokeripitoisuus Hypoglykemia Hypoglycemia Liian matala veren sokeripitoisuus GHb-A1C GHb-A1C Glykoitunut hemoglobiini, "sokerihemoglobiini" Tyypin 1 diabetes Type 1 diabetes Nuoruustyypin diabetes, insuliininpuutosdiabetes. Aina insuliinihoitoinen. Tyypin 2 diabetes Type 2 diabetes Aikuistyypin diabetes. Ruokavalio-, tabletti- ja/tai insuliinihoitoinen. Omaseuranta Self-monitoring Käytäntö, jossa potilas (tässä tapauksessa diabeetikko) itse havainnoi jotain elimistössään tapahtuvaa ilmiötä, esimerkiksi mittaa veren tai virtsan sokeripitoisuutta. Toiminta on yleensä säännöllistä, mutta sen tiheys vaihtelee tilanteesta riippuen. Potilas itse tai läheinen voi suorittaa mittauksen ilman terveydenhuollon ammattihenkilön apua. Itsemittaus Self-testing Potilaan itse suorittama elimistön jonkin ilmiön mittaus. Käytetään myös omaseurannan synonyyminä, joskin omaseuranta sisältää ajatuksen jatkuvasta ja säännönmukaisesta toiminnasta. Verensokerin omaseuranta Self-monitoring of blood glucose (SMBG) Home blood glucose monitoring (HBGM) Home blood glucose testing Käytäntö, jossa diabeetikko itse seuraa verensokerin pitoisuutta. Verinäyte otetaan yleensä sormenpäästä, mutta vaihtoehtoisiakin paikkoja on. Näytteen sokeripitoisuus mitataan mittauslaitteella ja kirjataan paperille tai tietokonesovellukseen.
13 12 VERENSOKERIN OMASEURANTA DIABETEKSEN HOIDOSSA JOHDANTO Diabetes eli sokeritauti on merkittävä kansantauti, jota Suomessa sairastaa ainakin noin henkilöä. 1 Diabeteksessa elimistön kyky ylläpitää sopivaa verensokerin tasoa on häiriintynyt. Liian korkeat verensokerin arvot aiheuttavat pitkällä aikavälillä erilaisia merkittäviä terveyshaittoja. Diabeetikoilla erilaiset sydän- ja verisuonisairaudet, aivohalvaus, munuaissairaus, hermoston toiminnan häiriöt ja silmän verkkokalvosairaus ovat huomattavasti yleisempiä kuin muulla väestöllä. Diabetes jakautuu kahteen päätyyppiin, nuoruustyyppiin eli tyyppiin 1, jossa oma insuliinintuotanto on loppunut ja aikuistyyppiin eli tyyppiin 2, jossa ongelmana on insuliinin heikentynyt biologinen vaste ja häiriintynyt eritys. Niiden hoito ja hoitotarpeet eroavat toisistaan oleellisesti. Tyypin 1 diabeteksessa riittämätön hoito johtaa lisääntyvään insuliinin puutokseen ja liian korkeaan veren sokeripitoisuuteen. Lopulta koko aineenvaihdunnan häiriytyminen voi johtaa happomyrkytykseen ja siitä seuraavaan vakavaan kuoleman vaaraan. Liiallisen insuliinivaikutuksen seurauksena puolestaan syntyy liian alhainen verensokeri, joka voi aiheuttaa tajunnan menetyksen ja jopa kuolemankin. Myös tyypin 2 diabeteksessa oma insuliinin tuotanto voi oleellisesti vähetä tai loppua kokonaankin. On todettu, että aktiivisella insuliinihoidolla on tyypin 2 diabeteksen etenemistä ehkäisevä vaikutus. Insuliinihoito on oleellisesti lisääntymässä tyypin 2 diabeteksessa. Verensokerin seuraaminen erilaisilla mittausmenetelmillä onkin oleellista, jotta hoito olisi optimaalista. Tekniikan kehittyessä verensokerin mittaaminen on tullut suhteellisen helpoksi. Useimmat diabeetikot mittaavatkin verensokeriaan itse esimerkiksi kotona, koulussa, työpaikalla ja harrastuksissa. Viimeisen kymmenen vuoden aikana on tapahtunut useita muutoksia, jotka ovat oleellisia verensokerin omaseurannan kannalta. Verensokerimittareiden ominaisuuksissa ja diabeteksen hoidossa (esimerkiksi insuliinilaaduissa ja ruokavaliosuosituksissa) on tapahtunut huomattavia muutoksia. Lisäksi verensokerimittareita koskevat säädökset ovat muuttuneet. Diabeteksesta aiheutuvat terveydenhuollon kustannukset kasvavat jatkuvasti diabeteksen lisääntymisen myötä. Komplisoituneen diabeteksen sekä diabeteksen liitännäissairauksien hoidon kustannukset muodostavat merkittävän osan koko terveydenhuollon kustannuksista. Vuonna 1997 arvioitiin, että diabetes aiheutti terveydenhuollolle ainakin noin 471 miljoonan euron (2,8 miljardin markan) lisäkustannukset koko maan tasolla, mikä puolestaan vastasi noin kuutta prosenttia kaikista silloisista terveydenhuoltokustannuksista. 2 Tässä helsinkiläistutkimuksessa komplisoitunutta diabetesta sairastavia oli tutkimuksen määritelmän mukaan vain alle kolmannes kaikista diabeetikoista. Silti heidän hoitonsa muodosti 90,7 prosenttia kaikista diabeteksen aiheuttamista lisäkustannuksista. Verensokerin omaseuranta liittyy näihin kustannuksiin ainakin kahdella tavalla. Ensinnäkin omaseurannan on esitetty parantavan hoitotasapainoa ja ehkäise-
14 FINOHTAN RAPORTTI vän diabeteksen komplikaatioiden syntymistä. Toisaalta omaseurannasta aiheutuu suoria, mittaamiseen sinänsä liittyviä kustannuksia. Merkittävä osa näistä kustannuksista liittyy mittareiden vaatimien mittausliuskojen hankintaan. Kuten tästä raportista myöhemmin ilmenee, mittausliuskojen kustannukset vuositasolla Suomessa olisivat laskentatavasta riippuen enimmillään miljoonaa euroa, mikäli mittauksia todella tehtäisiin nykysuositusten mukaisessa tahdissa. Käytännössä mittausten toteutuminen jäänee merkittävästi alle suositusten. Vuonna 1997 omahoitotarvikkeiden osuus diabeteksen aiheuttamista terveydenhuollon lisäkustannuksista oli esimerkiksi Helsingissä vain neljä prosenttia. 2 Vaikka mittaamiseen liittyvät suorat kustannukset eivät ole vähäisiä, verensokerin omaseurannan suurimmat kustannusvaikutukset tai ainakin niiden mahdollisuus ovat kuitenkin toisaalla. Jos omaseurantaan panostamisen myötä voidaan parantaa diabeetikkojen hoitotasapainoa ja ehkäistä tai lieventää diabeteksen komplikaatioita, voitaisiin näin saada aikaan säästöjä komplikaatioiden aiheuttamissa suurissa kustannuksissa. Eri tahoilla on tehty omaseurantaa käsitteleviä tutkimuksia. Ne ovat keskittyneet selvittämään verensokerin omaseurannan vaikutuksia ja kustannuksia lähinnä tyypin 2 diabeteksen hoidossa. Omaseurannan hyötyjä ei aina ole kuitenkaan kyetty selkeästi osoittamaan erityisesti tämän diabetestyypin osalta. 3,4 Verensokerin omaseurannan mielekkyys kaikilla diabeetikoilla onkin ajoittain kyseenalaistettu. Tähän ovat vaikuttaneet muun muassa ristiriitainen tutkimustieto, omaseurantaan liittyvät mahdolliset haittapuolet (esimerkiksi joillakin mittaukseen liittyvä kipu tai sokeriarvojen seuraamiseen liittyvä psyykkinen rasite) sekä käytäntöön liittyvät kustannukset. 5-7 Tämän raportin tavoitteena on kerätä yksiin kansiin keskeistä tietoutta diabeteksen omaseurannasta ja siten tukea diabeteksen hoidon kehittämistä Suomessa. Raportti jakautuu kolmeen osaan seuraavasti: Ensimmäisessä osassa esitellään diabeteksen nykyhoitoa sekä omaseurannan järjestämiseen liittyviä käytännön näkökohtia. Tässä osassa esitetyt tiedot ja näkemykset perustuvat pääasiallisesti raportin tuottamiseen osallistuneen asiantuntijaryhmän arvioihin ja suosituksiin sekä yksittäisiin tutkimuksiin. Tietoa on hankittu myös haastattelemalla lääkäreitä ja diabeteshoitajia Kanta-Hämeen, Varsinais-Suomen sekä Helsingin ja Uudenmaan sairaanhoitopiireistä. Toisessa osassa pyritään selvittämään, millainen vaikutus omaseurannalla on diabeteksen hoitotasapainoon sekä mitä tiedetään omaseurannan kustannus-vaikuttavuudesta. Menetelmänä on järjestelmällinen (systemaattinen) kirjallisuuskatsaus, johon on kerätty tulokset parhaista saatavilla olevista tutkimuksista. Kolmannessa osassa esitellään kirjallisuuden perusteella tehtyjä johtopäätöksiä omaseurannan vaikuttavuudesta ja kustannus-vaikuttavuudesta sekä peilataan johtopäätöksiä kotimaisiin käytäntöihin.
15 1 DIABETES JA SEN HOITO Diabetes (eli diabetes mellitus) on Suomessa ja koko maailmassa nopeasti yleistyvä tauti. Se on sokeriaineenvaihdunnan häiriö, joka kerran ilmaannuttuaan vaatii elinikäistä seurantaa ja hoitoa. Suuri osa diabeetikoista tarvitsee säännöllistä lääkitystä: joko aineenvaihduntaan vaikuttavia tabletteja tai insuliinia pistoksina ja lisääntyvästi molempia. Lääkehoidon lisäksi myös elintavoilla (esimerkiksi ruokavaliolla ja liikunnalla) on suuri merkitys diabeteksen hoitotasapainossa. Diabetes jaetaan kahteen pääryhmään. Tyypin 1 eli nuoruustyypin diabeteksessa haiman insuliinintuotanto on loppunut kokonaan, joten hoidon perustana on insuliinin korvaushoito. Tyypin 2 diabeteksessa verensokerin nousu johtuu sekä insuliinin erityksen vähenemisestä että sen heikentyneestä tehosta kohdekudoksissa (insuliiniresistenssistä). Suomessa on noin diabeetikkoa. Heistä noin :lla on tyypin 2 diabetes ja :lla tyypin 1 diabetes. 8 On arvioitu, että tämän lisäksi ainakin suomalaista sairastaa tyypin 2 diabetesta tietämättään ja että tyypin 2 diabeetikkojen määrä lisääntyy 70 prosentilla vuoteen 2010 mennessä. Myös tyypin 1 diabetes on lisääntymässä. 9 Vuoden 2003 lopussa Kela oli myöntänyt ilmaislääkeoikeuden diabeteksen vuoksi noin henkilölle. 10 Vuonna 2003 noin diabeetikkoa käytti insuliinihoitoa ja diabeetikkoa suun kautta otettavia lääkkeitä. 11 Näiden Kelan tilastoimien lukujen perusteella voidaan laskea eri lääkehoitomuotojen osuus suomalaisilla diabeetikoilla (Taulukko 1). Taulukko 1. Diabeetikkojen hoitomuodot Suomessa vuonna 2003 Hoitomuoto Diabeetikkoja Osuus kaikista lääkehoitoa saaneista diabeetikoista Osuus kaikista diabeetikoista (arvio*) Lääkehoito Pelkkä insuliinihoito Pelkkä tablettihoito Yhdistelmähoito % 22 % % 35 % % 15 % Yhteensä % Pelkkä ruokavaliohoito % Yhteensä (arvio*) * 100 % * Ruokavaliohoitoisten lukumäärä sekä lasketut osuudet kaikista diabeetikoista perustuvat arvioon siitä, että Suomessa on yhteensä diabeetikkoa. Laskelmassa ei ole huomioitu niitä noin henkilöä, joilla asiantuntija-arvion mukaan on diabetes, jota ei ole diagnosoitu. Diabeetikoista jonkin verran useammalla kuin joka kymmenennellä on tyypin 1 tauti. Osuudeksi on arvioitu 17 prosenttia (Kangas 2 ) tai hieman alempi
16 FINOHTAN RAPORTTI prosenttia (henkilökohtainen tiedonanto T-M Tuomi, Botnia-projekti, pelkkä tyyppi 1, ei LADA:a). Loput pelkällä insuliinilla hoidetuista ovat tyypin 2 diabeetikkoja ja heistä suurimmalla osalla taudin tyyppinä on ns. LADA (Latent Autoimmune Diabetes in Adults). Lisäksi voidaan karkeasti arvioida, että pelkällä ruokavaliolla hoidettujen diabeetikkojen määrä on noin puolet lääkkeitä käyttävien tyypin 2 diabeetikkojen määrästä. Terveellä ihmisellä veren sokeritason säätely on hyvin tehokasta. Kun aterian sisältämä sokeri imeytyy suolistosta verenkiertoon, lisääntyy myös haiman insuliinin eritys. Insuliini säätelee sokerin siirtymistä verestä solujen polttoaineeksi ja lisää sokerin varastoitumista maksaan ja lihaksiin. Kun sokeritaso laskee, vähenee myös insuliinin määrä veressä. Diabeteksessa insuliinin eritys voi olla heikentynyt (tyyppi 2) tai puuttua täysin (tyyppi 1). Varsinkin tyypin 2 diabeteksessa on tavallista, että insuliinin teho kudoksissa on heikentynyt, eli henkilöllä on ns. insuliiniresistenssi. Jatkuva liian korkea verensokerin taso eli huono sokeritasapaino aiheuttaa vaurioita moniin eri elimiin. Vaurioita voi syntyä mm. verisuoniin, munuaisiin, silmänpohjiin ja hermoihin. Vaurioiden syntyminen kestää yleensä useita vuosia. Jos insuliinia ei erity eikä diabeetikko saa sitä pistoksina säännöllisesti, voi jo lyhytkestoinenkin hyvin korkea verensokeritaso horjuttaa potilaan happoemästasapainoa niin, että kehittyy hengenvaarallinen happomyrkytys. Tässä tilanteessa kiireellinen hoito on tarpeen, sillä hoitamaton happomyrkytys johtaa nopeasti kuolemaan. Liian matala sokeritaso puolestaan voi aiheuttaa välittömästi hoitoa vaativan sekavuustilan, pahimmillaan tajuttomuuden, kouristuksia ja jopa kuoleman. Sokeritason nousu tai lasku ei välttämättä kuitenkaan aina anna selviä oireita. Diabeetikolle on siis elintärkeää tietää, miten hänen verensokerinsa muuttuu syömisen, liikunnan tai muun syyn (esimerkiksi tulehduksen) takia. Tällä hetkellä ainoa luotettava tapa seurata sokeritasoa on ottaa verinäyte, josta sokeritaso määritetään. Laboratorioissa tehtävien testien lisäksi on kehitetty pieniä, kannettavia verensokerimittareita, joilla diabeetikko voi itse määrittää verensokeritasonsa. 1.1 DIAGNOSTISET KRITEERIT Diabeteksen kansainvälisesti sovitut diagnostiset kriteerit 12 on esitetty taulukossa 2. Sokeriaineenvaihdunta on poikkeava, kun glukoosipitoisuuden arvo (mmol/l) joko paastotessa tai kaksi tuntia 75 g glukoosia sisältävän oraalisen glukoosirasituksen jälkeen ylittää normaalirajat. Määritykset veriplasmasta antavat hieman korkeampia arvoja kuin kokoverinäytteet ja kapillaarinäytteet antavat korkeampia arvoja kuin laskimoveri. Laboratoriossa verensokeritaso tutkitaan tavallisesti plasmasta. Pikatesteissä näyte puolestaan on kokoverta hiussuonista eli kapillaareista, mutta suurin osa mittarijärjestelmistä on nykyään kalibroitu ilmoittamaan tulokset plasman glukoosiarvoina.
17 16 VERENSOKERIN OMASEURANTA DIABETEKSEN HOIDOSSA Taulukko 2. Diabeteksen diagnostiset kriteerit. Tulkinta Plasma Laskimo Plasma Kapillaari Kokoveri Laskimo Kokoveri Kapillaari Normaali paastoarvo 2 h arvo 6,0 7,7 6,0 8,8 5,5 6,6 5,5 7,7 Kohonnut paastoglukoosi (IFG) paastoarvo 2 h arvo 6,1 6,9 7,7 6,1 6,9 8,8 5,6 6,0 6,6 5,6 6,0 7,7 Heikentynyt glukoosinsieto (IGT) paastoarvo 2 h arvo < 7,0 7,8 11,0 < 7,0 8,9 12,1 < 6,1 6,7 9,9 < 6,1 7,8 11,0 Diabetes mellitus paastoarvo tai 2 h arvo * 7,0 11,1 7,0 12,2 6,1 10,0 6,1 11,1 * Oireettomalla toistetusti mitattuna. 1.2 HOITOTASAPAINON TAVOITEARVOT Diabeteksen hoidossa on tavoitteena säilyttää verensokeritaso mahdollisimman lähellä normaalia. Hoidon yleisenä tavoitteena on plasman glukoosi ennen aterioita 4 7 mmol/l ja aterioiden jälkeen alle 8 10 mmol/l. 13 Liian alhainen verensokeri aiheuttaa yleensä oireita, jos veren glukoosipitoisuus laskee alle 3 mmol/l. Oireita saattaa kuitenkin tulla jo tätä korkeammillakin arvoilla, erityisesti tilanteissa, joissa diabeetikon elimistö on tottunut korkeisiin verensokeriarvoihin. Toisaalta liian alhaisesta verensokerista varoittavat oireet saattavat vähentyä tai muuttua taudin keston myötä tai jos alhaiset verensokeriarvot ovat olleet toistuvia. 14 Elinvaurioiden estämiseksi on huolehdittava siitä, että verensokeri pysyy mahdollisimman lähellä normaalialuetta. Siksi on tarpeen seurata pitkäaikaista glukoositasapainoa ns. sokerihemoglobiinin eli glykoituneen hemoglobiinin (GHb-A1C) avulla. Punasolujen happea sitova valkuaisaine, hemoglobiini, esiintyy erilaisina alatyyppeinä. Hemoglobiiniin voi liittyä myös glukoosia. Kun glukoosimolekyyli liittyy hemoglobiiniin, syntyy glykoitunut hemoglobiini eli sokerihemoglobiini. Aikuisella valtaosa hemoglobiinista on tyyppiä A ja syntyvästä yhdisteestä käytetään lyhennettä GHb-A1C. Tämän yhdisteen määrä veressä riippuu veren keskimääräisestä glukoosipitoisuudesta ja punasolujen eliniästä, joten GHb- A1C-taso kuvastaa glukoositasoa määritystä edeltävien 1 2 kuukauden ajalta. 15 Sokerihemoglobiinin määrittämistä käytetään lähes yksinomaan diabeteksen hoidon pitkäaikaisseurannassa. 16 Yhden prosenttiyksikön muutos sokerihemoglobiinin arvossa heijastelee noin 2 mmol/l muutosta keskimääräisessä verensokeritasossa. 17 Sokerihemoglobiinin osuus kuvastaa keskimääräistä veren glukoosipitoisuutta, mutta ei kerro, kuinka paljon ja milloin verensokeri vaihtelee. Terveellä ihmisellä hemoglobiinista on glykoitunut 4 6 prosenttia, mutta diabeetikolla veren GHb-A1C-taso voi nousta yli 15 prosenttiin. Hoitotasapainon raja-arvot on esitetty taulukossa 3.
18 FINOHTAN RAPORTTI Hoitotasapaino diabeteksen tyypin ja glykoituneen hemoglobiinin osuuden mu- Taulukko 3. kaan 9 Hoitotasapaino Glykoituneen hemoglobiinin osuus (%) Tyyppi 1 Tyyppi 2 Hyvä < 7.5 < 7 insuliinihoidossa < 7.5 Välttävä 7,5 8,9 7,5 8,9 Huono > 9 > 9 Viitearvo 4,0 6,0 4,0 6,0 Tuoreessa suomalaisessa oppikirjassa ei vastaavaa taulukkoa enää ole esitetty, vaan on korostettu, että GHb-A1C:n tavoitetaso on insuliinihoitoisella diabeetikolla 6,5 7,5 prosenttia. Jos GHb-A1C on alle 6,5 prosenttia, kasvaa liian alhaisen verensokerin riski ja jos taas GHb-A1C on yli 7,5 prosenttia, kasvaa elinmuutosten riski. 13 Toistuvat verensokerin mittaukset ovat tarpeen, jotta erilaisten päivittäiseen elämään liittyvien asioiden vaikutukset verensokeriin voidaan arvioida. Verensokeriin vaikuttavat mm. liikunta, ravinto, hormonitoiminta, emootiot ja mahdolliset infektiosairaudet. Diabeetikon itse tekemä glukoosin mittaus suoraan verestä (itsemittaus, omaseuranta) on paras tuki erityisesti insuliiniannostuksen optimaaliselle toteuttamiselle Ennen verensokerimittareita seurattiin sokeritasoa kotona välillisesti virtsan sokerimittauksin. Kun verensokeritaso nousee yli 10 mmol/l (terveillä), alkaa virtsaan erittyä sokeria. 13 Hyvään hoitotasapainoon pyrittäessä tällainen seuranta on aivan liian karkeaa. Virtsamittausten arvoa heikentää myös se, että ne eivät paljasta liian matalia verensokeriarvoja. Verensokerin mittaukseen käytettävien laitteiden määrän lisäännyttyä onkin virtsan glukoosin määrittämiseen tarvittavien liuskojen käyttö lähes loppunut. Virtsanäytteestä mitataan enää happo-emästasapainon häiriöstä kertovia ketoaineita. Virtsan ketoaineiden seurantaan tarkoitettuja liuskoja diabeetikko tarvitsee esimerkiksi sairauspäivinä. Ongelmaksi tällöin saattaa muodostua, että kotiin hankitut liuskat ovat vanhentuneet. Vaihtoehtona näille liuskoille on verestä ketoaineita mittaava mittari. 1.3 DIABETEKSEN PERUSHOITO Diabetes on elinikäinen sairaus, jonka hoito on osa diabeetikon arkipäivää. Nykyään hän seuraa itse verensokeritasoaan ja tekee sen pohjalta päätöksiä lääkityksestään. Veren glukoosipitoisuuteen vaikuttaa lääkityksen lisäksi myös liikunta ja mieliala sekä luonnollisesti ruokavalio ja ravinnon nauttimisen ajankohta ja määrä. Insuliinihoidon optimaalista toteuttamista tukee verensokerin omaseuranta. Verensokerimittausten tulosten perusteella on mahdollista annostella insuliinia mahdollisimman hyvän hoitotasapainon saavuttamiseksi.
19 18 VERENSOKERIN OMASEURANTA DIABETEKSEN HOIDOSSA Terveydenhuollon ammattilaiset tekevät yhdessä diabeetikon kanssa hoitosuunnitelman, auttavat hoito-ongelmissa ja arvioivat hoidon toteutumista. Diabeetikon hoidon seurantaan on saatavana varsin seikkaperäisiä ohjeita. 13,24,25 Tärkeä diabetestiedon välittäjä maassamme on Suomen Diabetesliitto, joka antaa ohjeita omaseurannan toteuttamisesta. 26 Hyvässä hoitotasapainossa oleva diabeetikko käy lääkärin tai diabeteshoitajan vastaanotolla hoitotilanteen tai harkinnan mukaisin määrävälein. Erityisesti teini-ikäisten ja aikuisten diabeetikoiden kohdalla harkinnanvaraisuus johtaa vaihteleviin hoitokäytäntöihin, sillä käyntien tiheyteen vaikuttavat sekä ammattilaisohjeet että diabeetikon omat näkemykset. Hoitotasapainoa seurataan verensokerin omaseurannan avulla, ja diabeetikon kanssa tarkistetaan omahoidon linjat. Vuositarkastuksessa tarkistetaan yleistilanne (esim. mahdollisten elinmuutosten ilmaantuminen) lääkärin vastaanotolla. Suomessa kuitenkin suurin osa diabeetikoista on epätyydyttävässä hoitotasapainossa. Vuoden 1993 tilannetta kartoittaneessa kotimaisessa monikeskustutkimuksessa todettiin, että noin 74 prosentilla tyypin 1 ja 66 prosentilla tyypin 2 diabeetikoista hoitotasapaino on vain kohtalainen, huono tai hälyttävän huono. 27 Hieman tuoreemmassa, helsinkiläisiä diabeetikkoja vuonna 1997 tarkastelleessa tutkimuksessa todettiin, että tyypin 1 diabeetikoista vain joka neljäs oli hyvässä hoitotasapainossa ja lähes joka kolmannella hoitotasapaino oli huono. 2 Tyypin 2 tablettihoitoisista diabeetikoista vain noin joka kolmannella hoitotasapaino oli hyvä. Insuliini- tai yhdistelmähoitoisilla tyypin 2 diabeetikoilla hyvä hoitotasapaino oli vielä harvinaisempaa (vastaavasti 22,5 prosentilla ja 16,6 prosentilla tasapaino oli hyvä). Dieettihoitoisista tyypin 2 diabeetikoista hoitotasapaino oli hyvä niin ikään vähemmistöllä (47,7 %). Tuorein suomalaisia diabeetikoita koskeva tieto on kerätty Diabeteksen ehkäisyn ja hoidon kehittämisohjelman (DEHKO) yhteydessä. 28 Tutkimukseen osallistui 3580 suomalaista diabeetikkoa. Kaikkien diabeetikoiden sokerihemoglobiinin mediaani oli 7,9 prosenttia. Neljänneksellä sokerihemoglobiini oli alle 7 prosenttia, kolmanneksella yli 8,5 prosenttia ja joka kahdeksannella yli 10 prosenttia. Tyypin 1 diabeetikoista vain 21 prosenttia oli hyvässä hoitotasapainossa. Valtaosa tyypin 1 diabeetikoista oli edelleen vain kohtalaisessa (29 %), huonossa (39 %) tai hälyttävän huonossa (19 %) hoitotasapainossa. Tyypin 2 diabeetikoista noin kolmannes (35 %) oli hyvässä hoitotasapainossa, mutta useimmat vain välttävässä (44 %) tai huonossa (20 %) tasapainossa. Kaiken kaikkiaan suomalaisten tyypin 1 diabeetikoiden hoitotasapaino ei ole keskimääräisesti lainkaan parantunut, mutta tyypin 2 diabeetikoiden keskimääräinen hoitotasapaino oli parempi kuin vuonna 1993 tehdyssä tutkimuksessa. Varsinaisia hoitotavoitteita ei vielä ole saavutettu kummankaan ryhmän osalta (kts. taulukko 3). 1.4 VERENSOKERIN MITTAAMINEN JA MITTAUSJÄRJESTELMÄT Diabeetikon sokeritasapainoa voidaan seurata joko diabeetikon itse tekemin mittauksin (kotona, työpaikalla, harrastuksissa jne.) tai terveydenhuollon toimipisteessä. Edellisessä kappaleessa esitetty nykyaikainen hoito vaatii varsin
20 FINOHTAN RAPORTTI tiheään toistuvaa verensokerin seurantaa, joka on toteutettavissa vain omaseurannalla. Verinäytteisiin perustuva mittaus on toistaiseksi luotettavimman tuloksen antava tekniikka. Kehitteillä on myös kajoamattomia (non-invasiivisia) mittausmenetelmiä, mutta niiden arkinen käyttöönotto kestänee vielä pitkään Verensokerin mittausjärjestelmät Verensokerin itsemittaus samoin kuin laboratoriossa tapahtuva mittauskin perustuvat biokemialliseen reaktioon, jossa sokeri eli glukoosi muuttuu entsyymin vaikutuksesta muiksi yhdisteiksi ja tässä yhteydessä vapautuvia reaktiotuotteita mitataan värin, sähkövarauksen tai muun ominaisuuden perusteella. Tyypillisesti verensokerin itsemittaukseen tarkoitettuun laitejärjestelmään kuuluu kolme osaa: 1. Verinäytteenottolaite, joka voi olla yksinkertaisimmillaan lansetti tai neula, mutta nykyisin on yleensä erillinen kynä. Myös mittareihin integroituja näytteenottolaitteita on joissain malleissa. 2. Tuloksen lukemiseen ja esittämiseen sekä mittausolosuhteiden säätelyyn tarkoitettu elektroninen laite, mittari. Laitteissa on verensokerin kemiallista reaktiota arvioiva anturi, sen ohjauselektroniikka ja tulosten ilmoittamiseen tarvittava näyttö ja sen ohjauselektroniikka. Mittarin toimintaa ohjaa integroitu ohjelmisto. Monissa mittarimalleissa on myös sarjaliikenneportti tai muu keino siirtää mittaustuloksia ulkoisiin tietojärjestelmiin. 3. Näyteliuska tai vastaava reaktioalusta, joka sisältää verensokerin mittaamisessa tarvittavat kemialliset ja/tai elektroniset komponentit. Jokaista mittauskertaa kohti kuluu yksi liuska. Verensokerin mittaamiseen tarvittava verinäyte otetaan tavallisesti sormenpäästä. Verensokerimittarit kuitenkin kehittyvät jatkuvasti. Uusimmissa malleissa voidaan näytteenottopaikkana käyttää myös sormenpäitä vähemmän herkkiä alueita, kuten käsivarsia, olkavarsia ja peukalon kantaa. On huomioitava, että näin verensokeria mittaamalla saatetaan saada erilainen tulos (siis kun näyte mitataan muualta kuin sormenpäästä). Eräässä tutkimuksessa havaittiin, että kun glukoosipitoisuus nousi nopeasti, sormenpäänäytteistä tuli korkeammat tulokset kuin käsivarresta (max. ero 4,6 ± 1,2 mmol/l, p < 0,001). 29 Nopean glukoosipitoisuuden laskun aikana sormenpäästä tuli matalammat arvot (max. ero 5,0 ± 1,0 mmol/l, p < 0,001). Käsivarresta mitattuna verensokerin nousut ja laskut viivästyivät noin puolella tunnilla verrattuna sormenpäähän. Eräissä uusissa malleissa laitteeseen on sisäänrakennettu erilaisia ominaisuuksia (esimerkiksi automaattinen pistolaite, verensokerin mittauslaite, tietokoneliitettävyys tai insuliinin annostelija). Verensokerin pikamittareista on kokemusta jo yli 25 vuoden ajalta. Nykyisten laitteiden tarvitsema verinäytteen määrä (jopa alle 1 µl) on kahdeskymmenesosa ensimmäisten laitteiden vaatimasta määrästä.
21 20 VERENSOKERIN OMASEURANTA DIABETEKSEN HOIDOSSA Diabeteksen hoitovälinekustannuksista verensokeriliuskat muodostavat suurimman osan Laitteita koskevat säädökset ja suositukset Diagnostisten testien markkinoille saattamista Euroopassa säätelee EY:n in vitro -diagnostiikkadirektiivi (79/98/EY). 30 Yhteismarkkinoille hyväksytyn tuotteen tunnuksena on CE-merkintä. Suomessa direktiivi on saatettu voimaan laissa terveydenhuollon laitteista ja tarvikkeista (1505/94 muutettuna 345/2000) ja siihen liittyvissä asetuksissa. Näissä säädöksissä asetetaan olennaiset vaatimukset, jotka maallikkokäyttöön kotiolosuhteissa tarkoitetun testin on täytettävä. Laitteiden käyttöohjeiden selkeydelle, käytön ja tuloksen tulkinnan helppoudelle sekä käyttäjän tarkastusmekanismin olemassaololle asetetaan erityisiä vaatimuksia. Suomalainen markkinavalvontaviranomainen on Lääkelaitos, tarkemmin sen Terveydenhuollon laitteet ja tarvikkeet -osasto (http://www.nam.fi). Säädösten vaatimuksia tarkennetaan harmonisoiduilla standardeilla. Eräitä verensokerin kotimittareita koskevia standardeja on lueteltu taulukossa 4. Taulukko 4. Numero SFS EN Diabeteksen omaseurannan testejä koskevia harmonisoituja standardeja. Nimi Itsesuorittavaan testaukseen tarkoitettujen laitteiden yleiset vaatimukset SFS EN ISO 15197: 2003 SFS EN 376: 2002 SFS EN 592: 2002 SFS EN 980 In vitro diagnostic test systems Requirements for blood-glucose monitoring systems for self-testing in managing diabetes mellitus Valmistajan jakama tieto in vitro diagnostisista itsetestaukseen tarkoitetuista reagensseista Itsetestaukseen tarkoitettujen in vitro diagnostisten instrumenttien käyttöohjeet Terveydenhuollon laitteiden ja tarvikkeiden merkinnöissä käytettävät graafiset symbolit Varsinaisten säädösten ja eurooppalaisten harmonisoitujen standardien lisäksi on olemassa muita eri organisaatioiden laatimia standardeja ja suosituksia, joista tunnetuin on American Diabetes Associationin suositus Käyttöohjeita ja käytettävyyttä koskevat ohjeistukset Verensokerimittareita ja niihin liittyviä tuotteita koskee asetuksen 426/2000 pykälä 18, jonka mukaan laitteiden käyttöohjeet ja merkinnät on Suomessa annettava suomen ja ruotsin kielillä. Ohjeita voi antaa myös symboleilla standardin SFS EN 980 mukaisesti. Valitettavasti maallikkokäyttäjät eivät välttämättä tunne yhteiseurooppalaisten standardien merkkejä. Turvallisen ja ymmärrettävän käytön vaatimuksesta ei säädöksissä tingitä, vaikka symbolien käyttö sallitaan. Valmistajan ja hänen valvomansa jakeluorganisaation vastuulla on turvata maallikkokäyttäjälle riittävä informaatio ymmärrettävässä muodossa.
22 FINOHTAN RAPORTTI Asetuksen 830/2000 liitteessä 1 (katso myös tämän raportin liite 1) esitetään luettelomuodossa maallikkokäyttöön tarkoitettujen laitteiden käyttöohjeiden sisältövaatimukset. Eurooppalaiset standardit SFS EN 376 ja SFS EN 592 tarkentavat tiedon tarjoamisen tapaa. Laitteen käytettävyyden arviointi todellisilla käyttäjillä edellytetään standardissa SFS EN ISO Käyttöohjeet ja käyttöä opastavat signaalit ovat olennainen osa käytettävyyttä. 32 Ennen IVD-direktiivin voimaantuloa ( ) kotikäyttöön tarkoitettujen verensokerimittarien käyttöohjeiden kansalliset säädösvaatimukset olivat varsin väljät. Lääkelaitoksen markkinavalvontatutkimuksessa vuosina todettiin, että kotitestien käyttöohjeissa oli puutteellisuuksia. 33 Käyttöohjeiden laadunvalvonta tarkentui, kun kaikkien uusien kotitestien käyttöohjeet velvoitettiin viimeistään alkaen ilmoittamaan Lääkelaitokselle asetuksen 831/2000 mukaisesti. 1.5 SUOMALAISIA OMASEURANTAKÄYTÄNTÖJÄ Verensokerimittarien käyttö Pikamittarien käyttö on edelleen lisääntymässä paitsi glukoosin myös muiden mitattavien aineiden kohdalla. Markkinoilla on jo useita mittareita, joilla voi mitata muutakin kuin glukoosia, kuten ketoaineita (beta-hydroksivoihappoa), kolesterolia ja triglyseridejä verestä. Lisäksi Suomenkin markkinoilla on pienimuotoisia analysaattoreita, jotka ovat nykyisten verensokerimittarien ja pienten analysaattorien välimuotoja. Kasettia vaihtamalla laitteella voidaan mitata muitakin veren komponentteja kuin glukoosia. Markkinoilla on useita näytteenottokyniä. Näihin on saatavilla lansetteja eripituisilla ja vahvuisilla neuloilla. Käytössä on edelleen myös kertakäyttöisiä lansetteja ilman niihin kuuluvaa kynää. Lansettia voi käyttää useampaan näytteenottoon samalla henkilöllä. Diabeetikko saattaa käyttää samaa lansettia viikkoja tai joskus jopa kuukausiakin tai pidempään, mikä ei kuitenkaan ole suositusten mukaista. Mittarimallien esittely diabeetikoille tapahtuu osastoilla, poliklinikoilla ja terveysasemilla hoitajien toimesta sekä diabetesyhdistyksissä. Yleensä hoitaja auttaa diabeetikkoa sopivan mallin löytämisessä. Valmistajalta saatu ja mahdollisesti diabeteshoitajien kautta välitettävä oheistavara saattaa vaikuttaa mittarin valintaan. Verensokerimittarin voi hankkia myös ostamalla sen esimerkiksi terveystuotteita myyvistä liikkeistä, apteekeista tai suoraan maahantuojalta. Valmistajat ilmoittavat laitteiden käyttöiäksi esim. "4000 mittausta" tai "noin 2 vuotta", jos laitteessa on kiinteä paristo. Mikäli paristot ovat vaihdettavissa, ilmoitetaan paristoille kestoikä (esim. "1000 määritystä", 1 vuoden keskimääräinen käyttö) ja itse laitteelle esimerkiksi viiden vuoden takuuaika. Mittareiden todellinen käyttöikä on vaikea selvittää, koska diabeetikot vaihtavat mittareita ennen kuin mittarin vanhenemisen kanssa joudutaan tekemisiin. Mittarimallit muuttuvat tiuhaan tahtiin ja markkinointi on erittäin voimakasta. Markkinoin-
Diabeetikon elämänlaadun arviointi Luotettava ja tavoitteellinen verensokerin omaseuranta ADDQoL-mittari ja sen käyttö Suomessa Pirjo Ilanne-Parikka Helena Nuutinen DEHKO-raportti 2010:4 2009:4 Luotettava